Miomir Dašić

**Miomir Dašić** (rođen 15. novembra 1930, Rovca, Berane – Podgorica, 28. oktobar 2020) crnogorski je istoričar i redovni član CANU.

## Biografija

Osnovnu školu završio je u rodnom mjestu, a Višu realnu gimnaziju u Beranama. Diplomirao je istorijske nauke na Filozofskom fakultetu u Beogradu 1954. godine. Magistar istorijskih nauka postao je na Filozofskom fakultetu u Beogradu 1961. Na Filozofskom fakultetu u Beogradu stekao doktoray nauka sa disertacijom ""Crna Gora i oslobodilački pokreti u Gornjem Polimlju od početka XIX vijeka do Berlinskog kongresa".

Od 1954. do 1962. godine bio je profesor gimanzije u Beranama, a potom njen direktor (1962-1972). Od oktobra 1972. godine radio je kao rukovodilac Sektora za kulturu i nauku u Republičkom zavodu za međunarodnu naučnu, kulturnu i tehničku saradnju Crne Gore u Podgorici i istovremeno bio profesor na Pedagoškoj akademiji u Nikšiću. Na Filozofskom fakultetu u Nikšiću biran je za vanrednog (1981) i redovnog profesora (1985) za predmete Istorija jugoslovenskih naroda u novom vijeku i Uvod u istoriju sa osnovama pomoćnih istorijskih nauka. Kao univerzitetski profesor držao je predavanja, po pozivu, u gotovo svim većim univerzitetskim centrima u SFRJ, a u inostranstvu na istorijskim fakultetima i katedrama univerziteta u Moskvi, Kijevu, Utrehtu, Krakovu i dr. Studijski je boravio na univerzitetima u Parizu (1958, 1961, 1973, 1974. i 1979), Utrehtu (Holandija, 1982) i Krakovu (Poljska, 1978. i 1981). Na Visokoj pedagoškoj školi u Krakovu održao je više predavanja o istorijsko-kulturnim vezama Crnogoraca i Poljaka u 19. vijeku. U Utrehtu je na Institutu za slavistiku održao kurs o Istoriji Crne Gore od 15. do početka 20. vijeka.. Sa naučnim saopštenjima nastupao je na međunarodnim naučnim skupovima u Moskvi, Beču, Ankari, Bariju, Beogradu, Ljubljani, Mariboru, Zagrebu, Traniju, Sofiji, Pragu, Podgorici, Banjaluci, Skoplju i dr.

Predmet njegovog naučnog interesovanja kreće se od zavičajne, nacionalne, do balkanske i opšte istorije, kao i metodologije istorijske nauke. Pod njegovim mentorstvom izrađeno je više magistarskih radova i doktorskih disertacija.

Za vanrednog člana Crnogorska akademija nauka i umjetnosti izabran je 1991. a za redovnog 1997. godine. Od 1993. do 1997. godine  bio je sekretar Ođeljenja društvenih nauka, a od 1997. do 2001. godine potpredsjednik CANU. Za inostranog člana Ruske akademije prirodnih i društvenih nauka izabran je 1998. godine. Od 1974. do 1979. godine bio predsjednik Društva istoričara Crne Gore i član Predsjedništva Saveza Jugoslavije (1974–1985). Za predsjednika Saveza istoričara Jugoslavije izabran je 1985. godine i tu funkciju obavljao je do 1989. godine.

Za šest decenija naučnog rada objavio je 12 knjiga, oko 270 studija, rasprava, članaka i istorijskih eseja, oko 420 kritičkih osvrta, recenzija, polemika, više od 130 naučnih i stručnih referata i saopštenja, a bibliografija njegovih radova ima 830 jedinica.

Preminuo je 2020. godine u Podgorici.

## Bibliografija

* *Oslobodilački pokret u Donjim Vasojevićima 1861. i 1862. i njegov ođek u Sandžaku (1982)*
* *Vasojevići od pomena do 1860. godine (1986)* 
* *Uvod u istoriju sa osnovama pomoćnih istorijskih nauka (1988)* 
* *Vasojevići u ustancima 1860‒1878.godine (1992)*
* *Karađorđevići iz Vasojevića (1996)* 
* *Ogledi iz istorije Crne Gore (Studije o događajima od XVIII vijeka do 1918) (2000)* 
* *Nezaobilazno u istoriografiji Crne Gore (prilozi nauci) (2003)*
* *Šekular i Šekularci od pomena do 1941 (2006)*
* *Biobibliografija akademika Miomira Dašića (2006)*
* *Rovca kod Berana (2008)*
* *O istoričarima CANU (2011)* 
* *Sporenja u istoriografiji. O vrlinama i manama „Učiteljice života“(Podgorica – Bijelo Polje, 2014)*

## Život
Ima troje djece: sin Žarko, ćerke Tatjana i Biljana. Trenutno živi u Podgorici.

## Vanjske veze

* Biografija na sajtu CANU
* Istorijska Biblioteka
* Vebsajt akademika Miomira Dašića
* Miomir Dašić u nezavisnom dnevniku Vijesti

## Reference